D'exemples d'incicis d'això en trobarem molts cada cop que engeguem la tele. Ara us en dic 3 de ben evidents: 1- En català hi han 4 paraules que volen dir el mateix: casament, noces, casori i boda. La més freqüent en el català parlat és la primera. L'última està acceptada pel diccionari però el diccionari mateix diu que segurament és d'orígen castellà. TVC fa servir "boda" SEMPRE, curiosament s'assembla a la paraula castellana "boda". Absolutament no mai he sentit que en fagin servir alguna de les altres 3. I ho torno a repetir: la paraula més usual en el català parlat és "casament". 2- El conegut i famós cas de "vivenda". Tot i les nombroses queixes que ha rebut TVC per utilitzar una paraula que no apareix al diccionari, ells segueixen tossuts a fer servir vivenda en lloc d'habitatge. 3- La mediocre sèrie Jet Lag. Una proporció bastant alta de les frases pronunciades en la sèrie són en castellà. No és que facin servir expressions típiques castellanes, cosa que encara podria tenir una excusa, és que de tant en tant (cada 2 per 3) parlen castellà sense que vingui a to. Es veu que troben que fa més gràcia (vol ser una sèrie d'humor). 
No oblidis que massa sovint pronuncien els noms de lloc en castellà (Xicago, Jaén...), com si no es poguessin pronunciar en català. 
Que jo sàpiga, en català, Jaén s'ha de pronunciar exactament igual que en castellà. 
Ja porto molts anys fora i, la veritat, no em puc considerar un entès en gramàtica catalana, ni molt menys, però jo diria que el so J en castellà no existeix en català i així, per tant, Jaén es pronuncia diferent en castellà que en català. 
És un prèstec lingüístic degut a què no existeix un equivalent tradicional català. Pronunciar-ho amb una j catalana seria una hipercatalanització incorrecta. 
No incorrecte, sinó català. Si consideres catalanitzar quelcom incorrecte, la majoria de llengües del mon, sobretot les que tenen un estat que les protegeix i avala, fan quelcom incorrecte. Per cert, coneixes el cas d?Islàndia i l?islandès? Per tu, el mateix, deu ser una aberració lingüística, no? 
Et posa dels nervis que els espanyols diguen "sabadel"? O lérida? O Valencia? 
El so sí que el tenen, perquè no diuen "lave" sino "llave", per tant si no ho pronuncien bé és perquè no volen.
No és tan senzill. El tenen però no a final de paraula. Quan se'l troben se'ls creuen els cables s'electrocuten i per una màgia estranya que encara no he acabat d'entendre arriben de cop a la conclusió de què s'ha de pronunciar amb ela, que sona com a més estranger. Per a un que no sàpiga dir-ho el més lògic és que digui una i, però diuen una l. Crec que és un dels misteris actuals de la lingüística, ja que ho fan inconscientment i sense ànims de fer la punyeta, però misteriosament ho fan tots igual. 
Bé, potser sí que no és senzill, però no sé si és millor que sigui misteriós... De tota manera no veig la dificultat que pot tenir fer un mateix so depenent de la seva posició a la paraula. Jo també trobo misteriós que per a ells Fernando Alonso pugui ser asturià sense problemes i en canvi tots els pilots catalans només puguin ser "españoles" Potser no té tant de misteri tot plegat, i sí molta barra imperialista "cutre"
Es que el castellà està evolucionant a ser una llengua sil·làbica. S'estan caient totes els aglutinaments de consonants i a final de mot ja quasi només existeixen la "d", la "r", la "s" i la "n". Només quatre. I a excepció de la "n", tota la resta tenen algun dialecte en què es deixen de pronunciar. Els costa molt pronunciar sons atípics a final de mot. Fa poc s'ha posat de moda cantar el "25 de desembre" per Nadal en castellà. Si t'hi fixes, són incapaços de pronunciar "fum, fum, fum", enlloc d'això diuen "fun, fun, fun". 
Què és fum, fum fum? 
La tornada de la cançó. 
Ja ho sé, demana que perquè dius que és així? Jo sempre he dit fun, fun, fun. 
Doncs la forma catalana és amb m... 
En tot cas seria en castellà humo, humo, humo, i no fum, fum, fum (en castellà no existeix fum). No trobes? 
Per què la cançó diu "fum", no ho sap ningú, perquè no hi pinta res. Amb el significat de smoke, no s'entén. Ara bé, en els escrits en castellà de la cançó, hi diu també "fum", i tot i així ho pronuncien "fun", per què no se'n surten de cap altra manera. 
Ah, doncs no ho sabia...